Tennis: Suid-Afrika se Lloyd Harris wen sy 2de titel | SAFFA.com
Suid-Afrika se Lloyd Harris kan hom binnekort onder die voorste 100 tennisspelers ter wêreld bevind.
Die 21-jarige Kapenaar het sy goeie opgang vanjaar op die baan Sondagaand in Stockton, Kalifornië, met 'n tweede Challenger-titel voortgesit.
Harris het die Stockton Challenger-toernooi gewen deur Marc Polmans (21) van Australië met 6 – 2, 6 – 2 in die eindstryd te verslaan. Polmans is toevallig in Amanzimtoti in Suid-Afrika gebore.
Harris het Maandag 'n soveelste keer vanjaar sy plek op die wêreldranglys verbeter en tot die 113de plek geklim. Dit beteken dat hy vanjaar reeds 178 plekke verbeter het nadat hy die jaar in die 291ste plek begin het.
Dit was Harris se derde Challenger-eindstryd vanjaar.
Hy het in Augustus in twee agtereenvolgende Challenger-toernooie in Amerika tot die eindstryd deurgedring.
Hy was die wenner in Lexington, Kentucky, waar hy die Kentucky-bankkampioenskap gewen het.
Die hoogtepunt van Harris se goeie jaar was egter ongetwyfeld sy eerste deelname aan 'n Grand Slam-toernooi. Harris was die 30ste gekeurde onder die voornemende 64 kwalifiseerders toe hy vir die Amerikaanse Ope op Flushing Meadows gekwalifiseer het.
Hy het in die eerste ronde teen Gilles Simon van Frankryk in New York vasgeval.
Harris het in September die grootste sege nog in sy jong
loopbaan behaal toe hy nog 'n Fransman, Gaël Monfils, in die derde ronde van die Chengdu Ope in Kuala Lumpur met sy oorwinning verras het.